อบจ.สอบราคาจ้าง และจัดทำสัญญาจ้างบริษัท ก.จัดการเรียนการสอนห้องเรียนพิเศษ EP นักเรียนระดับอนุบาล 1 – ชั้นประถมศึกษาปีที่ 5 ประจำภาคเรียนที่ 1 ปีการศึกษา 2560 โดยจ้างครูต่างชาติ จำนวน **6** คน และครูไทย จำนวน **7** คน กำหนดจ่ายเงินเดือนละครั้ง งวดที่ 1 ระหว่างวันที่ 15 – 31 พฤษภาคม 2560 เป็นเงิน 143,344.-บาท(คำนวณมาจากค่าจ้างครูต่างชาติวันละ 811.50 บาท/คน จำนวน 6 คน และค่าจ้างครูไทย วันละ 509/คน จำนวน 7 คน ระยะเวลา 17 วัน) และงวดที่ 2 ระหว่างวันที่ 1 – 30 มิถุนายน 2560 (คำนวณมาจากค่าจ้างครูต่างชาติเดือนละ 25,190 บาท/คน จำนวน 6 คน และค่าจ้างครูไทย เดือนละ 15,800 บาท/คน จำนวน 7 คน)

ต่อมาวันที่ 9 มิถุนายน 2560 บริษัท ขอเปลี่ยนตัวครูผู้สอน โดยขอเปลี่ยนตัวครูต่างชาติจำนวน 4 คน และครูไทย จำนวน 3 คน ตั้งแต่วันที่ 15 พฤษภาคม 2560 จนถึงวันสิ้นสุดสัญญาจ้าง พร้อมทั้งขอส่งมอบงานจ้างงวดที่ 1 โดยขอเบิกเงินค่าจ้างงวดที่ 1 เพียง จำนวนครูต่างชาติ **5** คน และครูไทย **7** คน เนื่องจากงวดที่ 1 ครูต่างชาติทำการสอนเพียง 5 คน โดยในระหว่างที่ครูต่างชาติขาดสอน 1 คน บริษัท ให้ครูต่างชาติ 5 คน ทำการสอนแทนในชั่วโมงว่างของแต่ละคน ตามตามรางสอนของนักเรียนครบทุกชั่วโมง

ตามเงื่อนไขในสัญญาจ้างข้อ 15 กำหนดค่าปรับวันละ 1,300.-บาท

รายละเอียดในสัญญาจ้างไม่มีข้อกำหนดเกี่ยวกับการขอเปลี่ยนตัวครูผู้สอน แต่ตามรายละเอียด TOR แนบท้ายสัญญา กำหนดให้ **กรณีครูต่างชาติและครูไทยไม่สามารถจัดการเรียนการสอนได้ตามปกติ ผู้รับจ้างต้องดำเนินการจัดหาครูที่มีคุณวุฒิเทียบเท่ากันมาทำการสอนแทน หากผู้รับจ้างไม่สามารถจัดหาครูมาสอนได้ในเวลาเดียวกัน อบจ.จะหักค่าจ้างตามชั่วโมงที่ขาดสอนอัตราชั่วโมงละ 315 บาท** ซึ่งผู้รับจ้างแจ้งว่าเหตุที่ไม่ได้ทำหนังสือแจ้ง อบจ.ทราบ เนื่องจากได้แจ้งโดยวาจาพร้อมทั้งส่งเอกสารให้โรงเรียนตรวจสอบ และโรงเรียนตรวจสอบแล้วว่าครูที่มาสอนแทนมีคุณวุฒิเทียบเท่ากัน โดยเมื่อได้รับอนุมัติจากโรงเรียนให้มาสอนแทนได้จึงให้ครูทำการสอนโดยไม่ได้ทำหนังสือแจ้งให้ อบจ. ทราบ

**ขอสอบถามว่า**

1. ค่าจ้างงวดที่ 1 ระหว่างวันที่ 15 – 31 พฤษภาคม 2560 ช่วงระยะเวลาที่ผู้รับจ้างเปลี่ยนตัวครู โดยไม่ได้ทำหนังสือแจ้ง อบจ.ทราบ และยังไม่ได้รับอนุมัติจากผู้ว่าจ้างให้เปลี่ยนตัวครู อบจ.จะสามารถตรวจรับงานจ้าง และเบิกจ่ายเงินให้แก่ผู้รับจ้างได้อย่างไร

* ไม่สามารถเบิกจ่ายได้เลย **หรือ**
* เบิกจ่ายค่าจ้างงวดที่ 1 ได้เฉพาะจำนวนครูต่างชาติที่ถูกต้องตามสัญญา 1 คน และครูไทยที่ถูกต้องตามสัญญา จำนวน 4 คน **หรือ**
* เบิกจ่ายค่าจ้างงวดที่ 1 โดยคำนวณจากค่าจ้างครูต่างชาติ จำนวน 5 คน และครูไทย จำนวน 7 คน **หรือ**
* เบิกจ่ายค่าจ้างงวดที่ 1 ตามสัญญา และหักค่าปรับวันละ 1,300.-บาท ระยะเวลา 17 วัน เนื่องจากผู้รับจ้างไม่ปฏิบัติตามเงื่อนไขที่กำหนดให้ต้องมีครูต่างชาติทำการสอน จำนวน 6 คน **หรือ**
* เบิกจ่ายได้ครบจำนวนค่าจ้างตามสัญญา เนื่องจากแม้ขาดครูต่างชาติ 1 คน แต่ครูที่เหลือก็ทำการสอนเด็กได้ครบตามชั่วโมงเรียน

1. ค่าจ้างงวดที่ 2 ระหว่างวันที่ 1 – 9 มิถุนายน 2560 ช่วงที่ผู้รับจ้างยังไม่ได้แจ้งให้ อบจ.ทราบเกี่ยวกับการขอเปลี่ยนตัวครู และระหว่างวันที่ 10 – 22 มิถุนายน 2560 ระหว่าง อบจ.พิจารณาและอนุมัติให้ผู้รับจ้างเปลี่ยนตัวครู (อบจ.อนุมัติเปลี่ยนตัวครู อบจ.วันที่ 23 มิถุนายน 2560)จะเบิกจ่ายค่าจ้างอย่างไร